**HRVATSKA UDRUGA RAVNATELJA OSNOVNIH ŠKOLA**

**PREDSJEDNIŠTVO I NADZORNI ODBOR**



Pula, 11. studenoga 2012.

**ZAPISNIK**

sa 13. sjednice Predsjedništva i Nadzornog odbora HUROŠ-a održane u hotelu Histria u Puli, u nedjelju, 11. studenog 2012. godine s početkom u 18.30 sati.

Prisutni članovi: Nikica Mihaljević, Boro Šarušić, Biserka Šćuric, Biserka Matić-Roško, Jure Mišković, Jozo Šimunović, Marijana Pavičić, Karmen Hans-Jalšovec, Ivan Jaković, Željko Šimunić, Maja Škraba, Dragan Zovko, Vladimir Blekić, Nediljko Stanić, Ilija Pavić, Emil Božikov, Damir Burić, Vlade Dragun, Mato Vidović, Zdravko Dominik i Davorka Parmać

Odsutni članovi: Tomislav Polanović, Dejana Vitez, Rosanda Prpić, Miroslav Jukić (Andrija Biličić) i Mijo Bajić

Predsjednik HUROŠ-a gospodin Nikica Mihaljević pozdravlja sve nazočne te predlaže slijedeći:

DNEVNI RED

1. Usvajanje zapisnika sa 12. sjednice Predsjedništva
2. Organizacija stručnog skupa od 12. – 14. 11. 2012. godine
3. Organizacija redovne Izborne skupštine 13. 11. 2012. godine
4. Kratko izvješće o međunarodnoj ESHE konferenciji u Edinburgu, Škotska od 29. – 31. 10. 2012. godine
5. Zahvala dosadašnjim članovima Predsjedništva ( Josipu Strmečkom, Miljenku Crnjacu i Luki Ivkiću)
6. Pitanja i prijedlozi

Dnevni red je jednoglasno usvojen pa se prelazi na prvu točku.

Ad1)

Zapisnik s prethodne sjednice Predsjedništva je jednoglasno usvojen i nije bilo primjedbi.

Ad2)

Predsjednik HUROŠ-a gospodin Nikica Mihaljević upoznaje članove sa programom stručnog skupa „PROFESIONALNI RAZVOJ RAVNATELJA“. Poziv je poslan MZOS-u, očekuje se dolazak ministra gospodina Željka Jovanovića iako službeno nije potvrđeno. Očekuju se i drugi visoki gosti kao što su: dr. sc. Valter Boljunčić, predsjednik Odbora za obrazovanje, znanost i kulturu, Vinko Filipović, prof. ravnatelj AZOO, Goran Sirovatka, ravnatelj NCVVO-a, zamjenica župana, gradonačelnik grada Pule, pročelnici za društvene djelatnosti županije i grada, Suzana Hitrec, predsjednica UHSR i drugi gosti.

Predsjednik navodi članove organizacijskog odbora: Boro Šarušić, Davorka Parmać, Mato Vidović, Emil Božikov, Željko Šimunić i Ante Brešan ( počasni član ).

Za tehničku realizaciju kod svečanog otvorenja skupa zaduženi su Davorka Parmać i Mato Vidović koji je ukratko prezentirao na koji način je osmišljen cjelokupni program otvaranja stručnog skupa: program započinje himnom, a zatim slijede miks pozdrava i miks kulturno umjetničkih nastupa Istraskih umjetnika sa voditeljem programa. Program će trajati do 45 minuta.

Gosp. Boro Šarušić objašnjava proceduru registracije sudionika stručnog skupa i izborne Skupštine HUROŠ-a, te podjele materijala i vjerodajnica. Svi sudionici započinju sa registracijom u ponedjeljak u 9.00 sati po županijama. Materijale stručnog skupa moći će dobiti samo oni sudionici koji su platili kotizaciju, a vjerodajnice za glasovanje na izbornoj Skupštini samo oni koji su platili članarinu. Zbog izostanka nekih predsjednika ogranaka HUROŠ-a, jedan registracijski pult formirat će se za slijedeće županije: Karlovačku i Ličko Senjsku, Šibensku i Dubrovačku te za Koprivničko Križevačku i Bjelovarsku županiju.

Za dočekivanje gostiju zadužuju se: Biserka Matić Roško, Željko Šimunić i Davorka Parmać.

U radno predsjedništvo predlažu se:

ujutro: Emil Božikov, Davorka Parmać i Marijana Pavičić

popodne: Biserka Šćuric, Jure Mišković i i Ilija Pavić

zadnji dan: Vladimir Blekić, Damir Burić i Maja Škraba

Svi prijedlozi jednoglasno potvrđeni.

Ad3)

Gospodin Nikica Mihaljević upoznaje članove sa dnevnim redom i programom održavanja redovne Izborne Skupštine HUROŠ-a u utorak, 13. 11. 2012. godine. Skupština započinje himnom, otvorenjem, minutom šutnje za preminulog kolegu Borisa Boškovića, OŠ Ante Starčevića iz Dicma, Splitsko - dalmatinska županija, te pozdravnim govorima gostiju ( dr. sc. Nevio Šetić, predsjednik HPKZ-a, Suzana Hitrec, predsjednica Udruge hrvatskih srednjoškolskih ravnatelja, Boro Stipić i Nikola Klarić, počasni predsjednici HUROŠ-a).

Slijedi izbor radnih tijela.

U radno Predsjedništvo predlažu se: Vinko Grgić, Boro Šarušić i Nadia Poropat.

Za zapisničara se predlaže Jasmina Hamer, a za ovjerovitelje zapisnika Nada Šimić i Nenad Oremuš.

U verifikacijsko povjerenstvo imenuju se : Zlatko Hasan, Suzana Božac Poropat i Josip Pope.

U kandidacijsko povjerenstvo: Karmen Hans-Jalšovec, Dragan Zovko i Miljenko Bitanga.

U izborno povjerenstvo: Mato Vidović, Ljiljana Klinger, Ilija Pavić, Miroslav Jukić i Branko Sušec.

Ad4)

Gđa Biserka Matić Roško, predsjednica povjerenstva za međunarodnu suradnju podnosi kratko izvješće o sudjelovanju na međunarodnoj ESHA-e konferenciji u Edinburgu, Škotska od 29. – 31. 10. 2012. godine. Naših troje članova sudjelovali su na brojnim plenarnim predavanjima, radionicama, posjetu osnovnoj školi, razgovorima i izmjenama iskustava. Najvažnije, na sjednici predsjedništva ESHA-e, 28. 10. 2012. godine tajnim glasovanjem odlučeno je da će domaćin sljedeće međunarodne konferencije 2014. godine biti naš Dubrovnik. Kandidati su još bili Barcelona i Bruges.

Također je istaknula da će se od 22. 11. -24. 11. 2012. godine u Sarajevu održati prva regionalna Konferencija udruga ravnatelja zemalja jugoistočne Europe na kojoj ćemo i mi sudjelovati sa svojim predstavnicima.

Ad5)

Ova točka dnevnog reda nije realizirana, jer nisu bili nazočni dosadašnji članovi Predsjedništva.

Ad6)

Gospodin Vlade Dragun uputio je zahtjev za dodjelu novčane pomoć i kolegi Mariju Sekelezu, ravnatelju OŠ Silvije Strahimir Kranjčević iz Lovreća, Splitsko – dalmatinska županija. Kolega ima šestero djece, a obolio je od maligne bolesti. Predloženo je da se dodijeli novčana pomoć od 5 000 kuna ( 4 000 HUROŠ i 1 000 Ogranak).

Prijedlog je jednoglasno prihvaćen.

Gospodin Nikica Mihaljević predlaže ubuduće osnivanje povjerenstva i fonda za pomoć članovima HUROŠ-a u takvim situacijama sa namjenskim sredstvima kako bi bilo sve transparentno.

Svi članovi Predsjedništva podržali su ovaj prijedlog.

Sjednica je završena oko 19.30 sati.

ZAPISNIČAR PREDSJEDNIK HUROŠ-a

Ante Brešan Nikica Mihaljević, prof.